हाईस्कूल का गणित का पेपर आज, परीक्षा केंद्रों पर रहेगी विशेष निगरानी
भोपाल| मध्यप्रदेश माध्यमिक शिक्षा मंडल (मप्र माशिमं) के हाईस्कूल में पढ़ने वाले परीक्षार्थियों का दूसरा महत्वपूर्ण पर्चा सोमवार को होने जा रहा है। गणित का पर्चा होने के कारण फ्लाइंग स्कवाड और केंद्राध्यक्षों सहित पर्यवेक्षकों विशेष निर्देश जारी किए गए हैं कि वे नकल नहीं होने दें। हाईस्कूल परीक्षा में नियमित 9 लाख 55 हजार 224 परीक्षार्थी व स्वाध्यायी लगभग 2 लाख 939 कुल 11 लाख 56 हजार 163 शामिल होंगे। इसके लिए 3851 परीक्षा केंद्र बनाए गए हैं। जबकि राजधानी में करीब 22 हजार परीक्षार्थी इस परीक्षा में शामिल होंगे। हायर सेकेण्डरी के छात्रों का अगला पेपर अब 7 मार्च मंगलवार को दूसरी भाषा सामान्य का होगा। इसमें हिंदी, अंग्रेजी, संस्कृत, मराठी, उर्दू, पंजाबी, सिंधी, बंगाली, गुजराती, तेलगू, तमिल, मलयालम, अरेबिक, पर्शियन, फ्रेंच, रशियन, कन्नड़ और उड़िया जैसे चयनित विषय शामिल रहेंगे।
hin_Deva hin_Deva